stanford-oval/wikipedia huggingface dataset:
โลร์มี

| --- | --- |
โลร์มีในสิงคโปร์
มื้อ: จานหลัก
แหล่งกำเนิด: มาเลเซีย
ภูมิภาค: มาเลเซียและสิงคโปร์
ส่วนผสมหลัก: เส้นบะหมี่แบนสีเหลือง โงเฮียง ลูกชิ้น  ปลา ไข่ต้ม น้ำเกรวีข้น
 ตำราอาหาร: โลร์มี   สื่อ: โลร์มี
โลร์มี (Lor mee; ภาษาจีน: 鹵麵; Pe̍h-ōe-jī: lóo-mī) เป็นอาหารมาเลเซียที่ได้รับอิทธิพลจากอาหารจีน เสิร์ฟกับน้ำซุปข้นที่ใส่แป้ง และใส่เส้นบะหมี่สีเหลืองแบน อาหารนี้เป็นที่นิยมของชาวจีนฮกเกี้ยนในมาเลเซียและสิงคโปร์ นำซุปที่ข้นนั้นใส่แป้งข้าวโพด เครื่องเทศ และไข่  เครื่องปรุงอื่นที่เติมเข้ามาได้แก่โงเฮียง ลูกชิ้น เนื้อปลา ไข่ต้มผ่าครึ่ง อาจเติมน้ำส้มสายชูและกระเทียมได้ นิยมใส่พริกด้วย  แบบดั้งเดิมจะใส่ปลาทอดด้วย
ปานระพี รพิพันธุ์

| ปานระพี รพิพันธุ์ |
| --- | --- |

เกิด: 23 เมษายน พ.ศ. 2520 (47 ปี)
การศึกษา: Ph.D. in Information Technology จาก Monash University
อาชีพ: พิธีกร Entrepreneur อาจารย์ ยูทูบเบอร์
องค์การ: ช่อง 7 สี (1 ม.ค. 2546 - 31 ต.ค. 2552) ไทยทีวีสีช่อง 3 (1 พ.ย. 2552 - ก.ค. 2559)
มีชื่อเสียงจาก: เรื่องเด่นเย็นนี้
รางวัล:  รางวัลผู้รังสรรค์ข่าวยอดเยี่ยมแห่งปี จากหนังสือพิมพ์เดลิมิเรอร์ เมื่อ 5 มีนาคม 2558  รางวัลมณีเมขลาประจำปี 2555 พิธีกรข่าวเทคโนโลยีดีเด่นยอดนิยม จากรายการไอที24ชั่วโมง สถานีโทรทัศน์ไทยทีวีสีช่อง  รางวัลเทพทองพระราชทานประเภทบุคคลดีเด่นด้านวิทยุโทรทัศน์ประจำปี 2546 
ดร. ปานระพี รพิพันธุ์ (ชื่อเล่น: เอิ้น) อดีตผู้ประกาศข่าว สถานีโทรทัศน์สีกองทัพบกช่อง 7 และช่อง 3 เอชดี ในรายการเรื่องเด่นเย็นนี้ รายการเที่ยงวันทันเหตุการณ์ นอกจากนี้ยังมีช่วงที่นำเสนอเกี่ยวกับเรื่องไอทีภายใต้ชื่อ iT24Hrs ปัจจุบันเป็นพิธีกรและผู้ผลิตรายการ ไอที24ชั่วโมง ออกอากาศทางไทยทีวีสีช่อง 9 อ.ส.ม.ท. และเจ้าของเว็บไซต์ it24hrs.com นอกจากนี้ยังเป็นอาจารย์มหาวิทยาลัยอีกด้วย
การศึกษา

ระดับมัธยมศึกษา จากโรงเรียนสาธิตมหาวิทยาลัยรามคำแหง
ปริญญาตรี สาขาวิชาวิทยาการคอมพิวเตอร์ จาก คณะวิทยาศาสตร์และเทคโนโลยี มหาวิทยาลัยธรรมศาสตร์
ปริญญาโท สาขาวิชาศาสตร์คอมพิวเตอร์ จาก คณะวิทยาศาสตร์และเทคโนโลยี มหาวิทยาลัยธรรมศาสตร์
ปริญญาโท สาขา Computer Science จาก University of Central Florida (UCF) ประเทศสหรัฐอเมริกา
ปริญญาเอก (PhD) สาขา Information Technology (IT) จาก Monash University ประเทศออสเตรเลีย
ผลงาน > พิธีกรรายการ

เที่ยงวันทันเหตุการณ์ (ออกอากาศทุกวันจันทร์ถึงวันศุกร์ เวลา 12.00 - 13.00 น. คู่กับ ภาษิต อภิญญาวาท และ ดร.อริสรา กำธรเจริญ ทางช่อง 3)
ช่วง iT24Hrs ทางช่อง 3
ผู้จัดรายการ IT 24 ชั่วโมง On Radio (ออกอากาศทางสถานีวิทยุครอบครัวข่าว สถานีวิทยุกระจายเสียงเสียงจากทหารเรือ สทร. FM 106 MHZ
ข่าวนอกลู่ (ผู้ประกาศข่าวเฉพาะกิจ)
เรื่องเด่นเย็นนี้ เสาร์ - อาทิตย์ (ผู้ประกาศข่าวเฉพาะกิจ)
เรื่องเด่นเย็นนี้ (ออกอากาศทุกวันจันทร์ถึงวันศุกร์ เวลา 16.00 - 18.00 น. คู่กับ ธีระ ธัญไพบูลย์ และ วราภรณ์ สมพงษ์ ทางช่อง 3)
พิธีกรและผู้ผลิต รายการ ไอที 24 ชั่วโมง (ออกอากาศทางช่อง 9 เอ็มคอตเอชดี ทุกวันเสาร์-อาทิตย์ เวลา 22.00 น. และย้อนหลังทางยูทูบ iT24Hrs)
ก่อนที่จะมาเป็นผู้ประกาศข่าวสังกัดช่อง 3 เคยเป็นผู้ประกาศข่าวสถานีโทรทัศน์สีกองทัพบกช่อง 7 มาก่อน โดยรับผิดชอบหลายรายการ อาทิ ข่าวภาคค่ำช่วงที่ 1, ข่าวภาคค่ำช่วงที่ 2, ข่าวภาคเที่ยง, พิธีกรรายการชิงบัลลังก์ทำเนียบขาว, พิธีกรรายการคอข่าวรอบโลก, พิธีกรรายการอาทิตย์ติดข่าวช่วงติดข่าวเทคโนโลยีและข่าวต่างประเทศ
ปานระพีเริ่มการทำงานทีวีโดยเป็นพิธีกรให้กับรายการทางเคเบิลทีวีก่อนที่จะไปเรียนต่อปริญญาโทที่ประเทศสหรัฐอเมริกา และเมื่อกลับมาประเทศไทย ก็เริ่มงานสอนด้านคอมพิวเตอร์ธุรกิจ ที่มหาวิทยาลัยเกษมบัณฑิตในหลักสูตรนานาชาติ และเริ่มงานเป็นผู้ประกาศข่าวควบคู่กันไปตั้งแต่นั้นเป็นต้นมา
ผลงาน > ภาพยนตร์และละครโทรทัศน์

ละคร นกออก ทางช่อง 7 (2548)
ภาพยนตร์ The Power Kids
รางวัล

รางวัลนวัตกรรมแห่งชาติ ประจำปี 2564 ด้านสื่อและการสื่อสาร ประเภทผู้สื่อสารนวัตกรรม
รางวัลกินรีทองมหาชน ประจำปี 2564 บุคคลบันเทิงและสื่อสารมวลชน สาขาพิธีกรรายการเทคโนโลยีดีเด่น
รางวัลเทพทองพระราชทานประเภทบุคคลดีเด่นด้านวิทยุโทรทัศน์ประจำปี 2546 (สถานีโทรทัศน์กองทัพบกช่อง 7)
รางวัลดาวเมฆลาประจำปี 2559 ผู้ดำเนินรายการไอทีดีเด่น จากไอที24ชั่วโมง สถานีโทรทัศน์ไทยทีวีสีช่อง 3
รางวัลมณีเมขลาประจำปี 2555 พิธีกรข่าวเทคโนโลยีดีเด่นยอดนิยม จากรายการไอที24ชั่วโมง สถานีโทรทัศน์ไทยทีวีสีช่อง 3
รางวัลผู้รังสรรค์ข่าวยอดเยี่ยมแห่งปี จากหนังสือพิมพ์เดลิมิเรอร์ มีนาคม 2558
รองอันดับสาม Miss Internet Thailand 1998
แหล่งข้อมูลอื่น

ประวัติ ปานระพี รพิพันธุ์ ที่ iT24Hrs
ปานระพี รพิพันธุ์
ปานระพี รพิพันธุ์ ที่เฟซบุ๊ก
ปานระพี รพิพันธุ์ ที่อินสตาแกรม
ปานระพี รพิพันธุ์ ที่เอกซ์ (ทวิตเตอร์)
IT24Hrs - ไอที 24 ชั่วโมง by ปานระพี ที่เฟซบุ๊ก
ทำความรู้จักกันให้มากขึ้น กับ เอิ้น-ปานระพี ระพิพันธุ์
การะเกด (นักร้อง)

การะเกด (เกิด 29 กุมภาพันธ์ พ.ศ. 2531 –) อดีตเป็นนักร้องลูกทุ่งหญิงชาวไทย เคยเป็นศิลปินสังกัดอาร์สยาม มีผลงานเป็นที่รู้จักมากมาย อาทิ สายลมแห่งรัก, ซังความสงสาร, วีรบุรุษสุดที่รัก, สาวภูธรออนไลน์, ทวงสัญญา เป็นต้นที่มีผลงานเพลงมาแล้ว 4 ชุด และมีผลงานเป็นที่รู้จักหลายเพลง
ประวัติ

เธอเกิดวันที่ 29 กุมภาพันธ์ พ.ศ. 2531 เกิดที่จังหวัดชัยภูมิ บุตรนายเสรี และนางบัญญัติ จูมจัตุรัส มาจากครอบครัวที่ค่อนข้างยากจน มีพ่อเป็นนักการภารโรงและแม่ขายอาหารในโรงเรียนที่พ่อของเธอทำงาน พ่อของเธอชอบเพลงลูกทุ่งมากๆ และมักพาเธอไปประกวดร้องเพลง และคอยให้กำลังใจลูกสาว พ่อของเธอเขียนเพลงลูกทุ่งไว้เยอะมาก และอยากทำอัลบั้มให้ลูกสาวเพื่อนำเสนอค่ายเพลงอยู่เหมือนกัน แต่เธอยังไม่พร้อม เพราะอยากเรียนหนังสืออย่างเดียว และไม่คิดเอาดีด้านการร้องเพลง ระหว่างนั้นพ่อของเธอได้จัดตั้งวิทยุชุมชนขึ้น เธอจึงหันไปจัดรายการวิทยุเพื่อหารายได้ส่งตัวเองเรียน โดยเธอจัดรายการอยู่ที่วิทยุชุมชนจัตุรัส จังหวัดชัยภูมิ คลื่น FM 95.0 MHz. โดยช่วงแรกจัดรายการแนวเพลงสตริง ส่วนช่วงที่สองจัดรายการ เพลงลูกทุ่งและเป็นการพูดคุยสื่อสาร ข่าว สาระ เรื่องราวที่อยู่ในท้องถิ่น
เข้าสู่วงการ

ก่อนมาเป็นนักร้อง การะเกดเคยแต่เดินสายประกวดร้องเพลงลูกทุ่งอยู่แถวบ้านเท่านั้น เธอเคยคว้ารางวัลชนะเลิศ และรองชนะเลิศการประกวดขับร้องเพลงไทยลูกทุ่งของจังหวัดชัยภูมิ แต่การที่เธอชนะมาทุกเวที จึงถูกคู่แข่งต่อว่า และถูกกรรมการกลั่นแกล้ง จึงทำให้เธอท้อ และเลิกประกวดไป ทั้งยังไม่กล้าประกวดเวทีใหญ่ด้วย ความฝันที่จะได้เป็นนักร้องก็พลอยหมดตามไปด้วย แต่วันหนึ่ง คุณ(เหน่ง) จิระวัฒน์ ปานพุ่ม ผู้บริหารค่ายรักษ์ไท ในเครือบริษัทอาร์สยามได้ไปพบเพื่อน (คุณชวาลา ชัยมีแรง) ซึ่งเป็นนายสถานีวิทยุที่ชัยภูมิ ซึ่งการะเกดทำงานเป็นดีเจจัดรายการอยู่ หลังเปิดวิทยุในรถแล้วได้ยินเสียงการะเกดจัดรายการอยู่ และรู้สึกชอบเพราะน้ำเสียงน่ารักดี หลังการพูดคุยก็มีการชวนไปเป็นนักร้องในสังกัดและ จากเหตุการณ์การพบปะกันที่ค่อนข้างบังเอิญ ก็เลยกลายมาเป็นชื่อของผลงานชิ้นแรกของการะเกด คือ ชุด สายลมแห่งรัก เนื่องจากผลงานชุดนี้มีเพลงรักอยู่เต็มชุดและงานชุดนี้เกิดขึ้นหลังจากที่ผู้บริหารค่ายขับรถตามเสียงของนักร้องมาตามสายลมนั่นเอง การะเกดมีผลงานเพลงชุดแรกขณะที่กำลังเรียนอยู่ชั้น ม.5
เข้าสู่วงการ > ศิลปินอิสระ

ในเดือนกรกฎาคม พ.ศ. 2548 ธรรมพรได้เซ็นสัญญากับอาร์สยาม ในสังกัดอาร์เอส และออกอัลบั้มเดี่ยวทั้งหมด 4 อัลบั้ม ก่อนที่จะหมดสัญญาลง เมื่อปี พ.ศ. 2561 ต่อมาได้หมดสัญญากับค่ายอาร์สยามในปี พ.ศ. 2561 และหลังจากนั้นจึงผันตัวเป็นนักแสดงและศิลปินอิสระ
ผลงานเพลง > สังกัด อาร์ สยาม > ชุดที่ 1 สายลมแห่งรัก (15 กรกฎาคม 2548)

วันที่อกหัก
ผิดไหมรักเขา
เพื่อวันพร้อมหน้า
ดาวดวงเดียวกัน
สายลมแห่งรัก
หลักสูตรหัวใจ
อยากสั่นในอ้อมกอดอ้าย
ยิ้ม
ได้แค่เหมือน
คึดฮอดกันบ่
ผลงานเพลง > สังกัด อาร์ สยาม > ชุดที่ 2 เจ็บซ้ำเพราะคำอ้าย (28 กันยายน 2549)

เจ็บซ้ำเพราะคำอ้าย
ลูกสาวหล่า
ขอพบอ้ายเทือสุดท้าย
บ้านเฮา
เจ็บที่เนิ่นนาน
ทดสอบหัวใจ
โทรกลับที
โฮมบุญเมือบ้าน
อัศจรรย์เมืองลาว
หัวใจสาวมั่น
ผลงานเพลง > สังกัด อาร์ สยาม > ชุดที่ 3 อยากเป็นคนที่โดนอ้ายฮัก (27 มีนาคม 2551)

อยากเป็นคนที่โดนอ้ายฮัก
คิดถึงฉันบ้างไหม
ซังความสงสาร
ซ่อนไว้ในคำปรึกษา
พี่บ่าวสาวหล่า
เหตุผลของคนกลาง
ผู้สาวไทบ้าน
รอพี่ที่ทุ่งดอกจาน
คนกำลังมีความรัก
มหา' ลัยชายใจเดียว
ผลงานเพลง > สังกัด อาร์ สยาม > ชุดที่ 4 การะเกดกลางฝน (25 มิถุนายน 2552)

โทรมา…ในฐานะอะไร
อย่าว่าหนูเด้อ
การะเกดกลางฝน
คำรักมักง่าย
โทษที…ไม่รู้มีแฟน
ลมวอย ๆ ยังคอยเธอ
รบกวนคนมีคู่
แอบรักแอบมิสคอลล์
กุญแจตกดอกสุดท้าย
ฝันเปื้อนปูน
ผลงานเพลง > ซิงเกิล

วีรบุรุษสุดที่รัก (2554)
สาวเฉียงเหนือ (2554)
นาทีที่ถูกทิ้ง (2554)
เว้ากับพี่ขอกับแม่
สาวภูธรออนไลน์ (2556)
ทวงสัญญา (2560)
ผลงานเพลง > ผลงานร่วมศิลปินอื่น > ลูกของพ่อ (2549)

ลูกของพ่อ รวมศิลปิน
ไผ่รวมกอ รวมศิลปิน
อย่าทำให้พ่อร้องไห้ ศิลปิน ปาน ธนพร ร้องคู่กับ โป่ง ปฐมพงศ์
คิดถึงพ่อ ศิลปิน แดน วรเวช ร้องคู่กับ ฟลุค จิตรกร
พอเพียง-เพียงพอ ศิลปิน ศร - วิด ไฮเปอร์ - โบวี่
อยากเข้มแข็งเหมือนพ่อ ศิลปิน ดัง พันกร ร้องคู่กับ ตอง ภัครมัย
บอกด้วยใจ ฟังด้วยใจ ศิลปิน ลิเดีย ร้องคู่กับ Amary
ลูกไม้ใต้ต้น (เราสามคนยังเก็บตะวัน) ศิลปิน แก้ว - เกด - เกียร์ พลางกูร
พรของพ่อ ศิลปิน พ่อ - บีม
ทำดีให้พ่อดู ศิลปิน 3 Diff, อาหรั่ง, Pup, ฝ้าย, Calyn และ JNE1.
ผลงานเพลง > ผลงานร่วมศิลปินอื่น > อาร์สยาม 5 ปีทอง พี่น้องร้องเพลงรัก	 (2550)

อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด การะเกด อยู่ชุดที่ 2
เดือนสิบสองน้องสิรอ ศิลปิน ชัย ศิริชัย ร้องคู่กับ การะเกด
สัญญารักเล่นเล่น ศิลปิน สนุ๊ก สิงห์มาตร ร้องคู่กับ เจี๊ยบ กนกพร พรหมมณี
รับโทรศัพท์แนอ้าย ศิลปิน เอ ทัธกร ร้องคู่กับ การะเกด
ขี้ดื้อหลายอ้ายรับบ่ได้ ศิลปิน แมน มอเตอร์ไซค์ ร้องคู่กับ เจี๊ยบ กนกพร พรหมมณี
ทางไกลวัดใจคน ศิลปิน หนู มิเตอร์ ร้องคู่กับ หญิง ธิติกานต์
รักโทน โทน ศิลปิน นพรัตน์ ไม้หอม ร้องคู่กับ ใหม่ สาวภา
โหลดเพลงรอสาย...ไว้เพื่อเธอ ศิลปิน บั๊มพ์ ณรงค์กลต ร้องคู่ หญิง ธิติกานต์
ความรักเข้าตา 24 ชั่วโมง ศิลปิน วิว ชัชวาล ร้องคู่กับ น้องอายส์ ศศิตา
สบตา ศิลปิน เอ ทัธกร ร้องคู่กับ ใหม่ สาวภา
รู้จนได้ ศิลปิน ปีเตอร์ โฟดิฟาย ร้องคู่กับ คู่แฝด เล็ก-ใหญ่
ผลงานเพลง > ผลงานร่วมศิลปินอื่น > ลูกทุ่งอันปลั๊ก (2555)

อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม,กุ้ง สุธิราช อาร์สยาม,วิรดา วงศ์เทวัญ อาร์สยาม,บิว กัลยาณี อาร์สยาม,แคท รัตกาล อาร์สยาม,การะเกด อาร์สยาม และ เอ็กซ์ อาร์สยาม
ลูกทุ่งลูกไทย รวมศิลปิน
รักนี้มีกรรม ศิลปิน กุ้ง สุธิราช อาร์สยาม
รักพี่ไข่นุ้ย ศิลปิน บิว กัลยาณี อาร์สยาม
รักเธอทุก พ.ศ. ศิลปิน วิรดา วงศ์เทวัญ อาร์สยาม
สาวยโสธร ศิลปิน หนู มิเตอร์ อาร์สยาม
คนดีของฉัน ศิลปิน แคท รัตกาล อาร์สยาม
ที่รักเรารักกันไม่ได้ ศิลปิน การะเกด อาร์สยาม (ต้นฉบับ เรียม ดาราน้อย)
อกหักซ้ำบ๊อยบ่อย ศิลปิน เอ็กซ์ อาร์สยาม
เค้าเกลียดตัวแล้วย่ะ ศิลปิน บิว กัลยาณี อาร์สยาม,แคท รัตกาล,วิรดา วงศ์เทวัญ และ การะเกด อาร์สยาม (ต้นฉบับ ดวงใจ เมืองสิงห์)
จอมแก่น ศิลปิน หนู มิเตอร์,กุ้ง สุธิราช และ เอ็กซ์ อาร์สยาม
คอนเสิร์ต

คอนเสิร์ต ลูกทุ่งเฟสติวัล 10ปี อาร์สยาม เซ็นทรัล พระราม๒ (2554)
แหล่งข้อมูลอื่น

การะเกด ที่เฟซบุ๊ก
มาซาโกะ เซ็ง

| มาซาโกะ เซ็ง |
| --- | --- |
เกิด: เจ้าหญิงมาซาโกะแห่งมิกาซะ 23 ตุลาคม พ.ศ. 2494 (73 ปี) โตเกียว ประเทศญี่ปุ่น
การศึกษา: มหาวิทยาลัยกากูชูอิง (อ.บ.)
คู่สมรส: โซชิตสึ เซ็งที่ 16 (พ.ศ. 2526–ปัจจุบัน)
บุตร: อากิฟูมิ คิกูจิ มากิโกะ ซากาตะ ทากาฟูมิ เซ็ง
บิดามารดา: เจ้าชายทากาฮิโตะ มิกาซะโนะมิยะ เจ้าหญิงยูริโกะ พระชายาฯ
มาซาโกะ เซ็ง (ญี่ปุ่น: 千容子; โรมาจิ: Sen Masako; ประสูติ 23 ตุลาคม พ.ศ. 2494) หรือพระนามเดิม เจ้าหญิงมาซาโกะแห่งมิกาซะ (ญี่ปุ่น: 容子内親王; โรมาจิ: Masako Naishinnō) เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ต่อมาทรงลาออกจากฐานันดรศักดิ์แห่งพระราชวงศ์เพื่อเสกสมรสกับโซชิตสึ เซ็งที่ 16 เมื่อ 14 ตุลาคม พ.ศ. 2526
พระประวัติ

มาซาโกะ เซ็ง มีพระนามเดิมว่า เจ้าหญิงมาซาโกะแห่งมิกาซะ ประสูติเมื่อวันที่ 23 ตุลาคม พ.ศ. 2494 เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และสำเร็จการศึกษาอักษรศาสตรบัณฑิต สาขาวิชาวรรณคดีและภาษาญีปุ่น คณะอักษรศาสตร์ มหาวิทยาลัยกากูชูอิง หลังทรงสำเร็จการศึกษาได้สามปี พระองค์ถูกส่งไปโรงเรียนประจำที่ประเทศสวิตเซอร์แลนด์ ก่อนย้ายไปศึกษาที่มหาวิทยาลัยเซอร์บอน กรุงปารีส ประเทศฝรั่งเศส
เจ้าหญิงมาซาโกะเสกสมรสกับมาซายูกิ เซ็ง บุตรชายของโซชิตสึ เซ็งที่ 15 (นามเดิม มาซาโอกิ เซ็ง) เมื่อวันที่ 14 ตุลาคม พ.ศ. 2526 พระองค์ต้องลาออกจากฐานันดรศักดิ์แห่งพระราชวงศ์ตามกฎมนเทียรบาล พระภัสดาของพระองค์สืบตำแหน่งจากบิดา ได้ชื่อเป็น โซชิตสึ เซ็งที่ 16 เป็นปรมาจารย์ผู้สืบทอดตระกูลลำดับที่ 16 ของสำนักพิธีชงชาแบบญี่ปุ่นอูราเซ็งเกะเมื่อเดือนธันวาคม พ.ศ. 2545
มาซาโกะและพระภัสดามีบุตรด้วยกันสามคน คือ
อากิฟูมิ คิกูจิ (10 พฤศจิกายน พ.ศ. 2527 – 20 สิงหาคม พ.ศ. 2567) เปลี่ยนนามสกุลจาก "เซ็ง" เป็น "คิกูจิ" เมื่อ พ.ศ. 2557
มากิโกะ ซากาตะ (เกิด 11 กรกฎาคม พ.ศ. 2530) สมรสกับมูเนฮิโระ ซากาตะ เมื่อ พ.ศ. 2560
ทากาฟูมิ เซ็ง (เกิด 6 กรกฎาคม พ.ศ. 2533)
กิจกรรม

มาซาโกะทรงงานในสโมสรโสโรปโตมิสต์อินเตอร์เนชั่นแนลในประเทศญี่ปุ่น เคยดำรงตำแหน่งเป็นประธานของสมาคมโสโรปโตมิสต์อินเตอร์เนชั่นแนลเกียวโตเมื่อ พ.ศ. 2549 และ 2559 โดยใน พ.ศ. 2555 มาซาโกะถูกเลือกให้เป็นผู้ว่าการสโมสรโสโรปโตมิสต์อินเตอร์เนชั่นแนลอเมริกาประจำประเทศญี่ปุ่น พื้นที่ชูโอ เป็นลำดับที่ 14 และเดือนมีนาคม พ.ศ. 2561 มาซาโกะถูกเลือกเป็นประธานมูลนิธิโสโรปโตมิสต์ญี่ปุ่น
พระเกียรติยศ > พระอิสริยยศ

23 ตุลาคม พ.ศ. 2494 — 14 ตุลาคม พ.ศ. 2526 : เจ้าหญิงมาซาโกะแห่งมิกาซะ
14 ตุลาคม พ.ศ. 2526 —  ปัจจุบัน : นางมาซาโกะ เซ็ง
พระเกียรติยศ > เครื่องราชอิสริยาภรณ์

เครื่องราชอิสริยาภรณ์รัตนมงกุฎ
บริษัทสาขา

บริษัทสาขา หรือ บริษัทย่อย (อังกฤษ: subsidiary, subsidiary company) หรือ บริษัทลูก (daughter company) คือ บริษัทที่มีเจ้าของหรือควบคุมโดยบริษัทอื่น ซึ่งเรียกว่า บริษัทแม่ หรือ บริษัทผู้ถือหุ้น ซึ่งมีอำนาจควบคุมทางกฎหมายและทางการเงินเหนือบริษัท บริษัทสาขาสองแห่งหรือมากกว่านั้นที่อยู่ในเครือบริษัทแม่เดียวกันหรือมีฝ่ายบริหารชุดเดียวกันและควบคุมโดยนิติบุคคลหรือกลุ่มเดียวกันเป็นหลัก เรียกว่า บริษัทในเครือ บริษัทสาขาจะต้องปฏิบัติตามกฎหมายของประเทศที่ตนมีสำนักงานใหญ่และจดทะเบียนอยู่ และยังคงรักษาความเป็นผู้นำฝ่ายบริหารของตนเองไว้ด้วย
บริษัทสาขาอาจเป็นบริษัท (โดยปกติมีความจำกัดในการรับผิด) และอาจเป็นของรัฐหรือรัฐวิสาหกิจ ก็ได้ บริษัทในลักษณะนี้เป็นคุณลักษณะทั่วไปในธุรกิจสมัยใหม่ และบริษัทข้ามชาติส่วนใหญ่จัดระเบียบการดำเนินงานของตนในลักษณะนี้ ตัวอย่างของบริษัทผู้ถือหุ้นได้แก่ เบิร์กเชียร์แฮทาเวย์ เจฟเฟอรีส์ไฟแนนเชียลกรุป, เดอะวอลต์ดิสนีย์, วอร์เนอร์บราเธอส์ดิสคัฟเวอรี หรือ ซิตีกรุป ตลอดจนบริษัทที่มุ่งเน้นด้านหนึ่ง เช่น ไอบีเอ็ม, ซีร็อกซ์ และไมโครซอฟท์ บริษัทเหล่านี้และบริษัทอื่น ๆ จัดระเบียบธุรกิจของตนให้เป็นบริษัทสาขาในระดับประเทศและระดับปฏิบัติงาน โดยมักมีบริษัทสาขาอยู่หลายระดับ
มีการี

| --- | --- |
มีการี
มื้อ: จานหลัก
แหล่งกำเนิด: มาเลเซีย
ภูมิภาค: ภาคเหนือ
ส่วนผสมหลัก: บะหมี่ในน้ำแกงเผ็ด ใส่ผักและเนื้อสัตว์
รูปแบบอื่น: เป็นหลักซาแกงชนิดหนึ่ง
 ตำราอาหาร: มีการี   สื่อ: มีการี
ละก์ซาแกง
มีการี (มลายู: mi kari, mee kari, "บะหมี่แกง"; จีน: 咖喱麵) เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" (มลายู: laksa kari, "ละก์ซาแกง"; จีน: 咖喱喇沙) ถ้าใส่หอยแครง
แหล่งข้อมูลอื่น

curry mee Kuala Lumpur เก็บถาวร 2007-04-30 ที่ เวย์แบ็กแมชชีน
A very good curry mee in Kuala Lumpur เก็บถาวร 2007-09-28 ที่ เวย์แบ็กแมชชีน
Curry Mee in Penang
โซโตมี

| --- | --- |
โซโตมีแบบโบโกร์
ชื่ออื่น: มีโซโต
มื้อ: จานหลัก
แหล่งกำเนิด: อินโดนีเซีย
ภูมิภาค: อินโดนีเซีย มาเลเซีย และสิงคโปร์
ผู้สร้างสรรค์: อาหารอินโดนีเซีย
อุณหภูมิเสิร์ฟ: ร้อน
ส่วนผสมหลัก: น้ำซุปไก่หรือเนื้อ ใส่เส้น
 ตำราอาหาร: โซโตมี   สื่อ: โซโตมี
โซโตมี (อินโดนีเซีย: soto mi, soto mie) หรือ มีโซโต (มลายู: mi soto, mee soto) เป็นบะหมี่น้ำรสเผ็ดที่พบในอินโดนีเซีย มาเลเซีย และสิงคโปร์ "มี" หมายถึงเส้นบะหมี่ที่ทำจากแป้ง เกลือ และไข่ ส่วน "โซโต" เป็นซุปแบบอินโดนีเซีย ในอินโดนีเซียจะเรียกว่า "โซโตมี" โดยถือว่าเป็นโซโตชนิดหนึ่ง ส่วนในมาเลเซียและสิงคโปร์จะเรียกว่า "มีโซโต"
ส่วนผสม

โซโตมีมีความแตกต่างกันบ้าง สามารถทำจากเนื้อวัว เนื้อไก่หรือเครื่องใน เช่น ขาวัว กระเพาะวัว หรือเปลี่ยนมาใช้เส้นที่ทำจากข้าวแทนได้ นอกจากเส้นและเนื้อแล้ว จะใส่มะเขือเทศหั่น มันฝรั่งต้ม ไข่ต้ม ถั่วลิสง ถั่วงอก ใส่น้ำซุปที่ทำจากไก่หรือวัว อาจเติมเครื่องปรุง เช่น น้ำมะนาว ซัมบัล หอมเจียว น้ำส้มสายชู ซีอิ๊วหวาน ข้าวเกรียบ โซโตมีที่ได้รับความนิยมสูงสุดมาจากโบโกร์ จังหวัดชวาตะวันตก ทำจากขาวัว เส้นบะหมี่ เปาะเปี๊ยะทอดหั่น มะเขือเทศ กะหล่ำปลี มันฝรั่ง และขึ้นฉ่าย
รถขายมีโซโตแบบโบโกร์ในจาการ์ตา
บุญธรรม ชุมดวง

| บุญธรรม ชุมดวง |
| --- | --- |

เลขาธิการพรรคอิสระ
ดำรงตำแหน่ง 15 เมษายน พ.ศ. 2512 – 17 พฤศจิกายน พ.ศ. 2514
 
ข้อมูลส่วนบุคคล
เกิด: 29 ตุลาคม พ.ศ. 2469 อำเภอศรีสัชนาลัย จังหวัดสุโขทัย
เสียชีวิต: 10 พฤศจิกายน พ.ศ. 2528 (59 ปี)
พรรคการเมือง: เสรีมนังคศิลา (2500) อิสระ (2512–2514) ชาติไทย (2517–2528)
คู่สมรส: วิเวียน ชุมดวง

บุญธรรม ชุมดวง (29 ตุลาคม พ.ศ. 2469 – 10 พฤศจิกายน พ.ศ. 2528) เจ้าของสัมปทานป่าไม้ภาคเหนือ อดีตสมาชิกวุฒิสภา และอดีตสมาชิกสภาผู้แทนราษฎรจังหวัดสุโขทัย 4 สมัย อดีตเลขาธิการพรรคอิสระ
ประวัติ

บุญธรรม ชุมดวง เกิดเมื่อวันที่ 29 ตุลาคม พ.ศ. 2469 ที่บ้านพระปรางค์ ตำบลศรีสัชนาลัย อำเภอศรีสัชนาลัย จังหวัดสุโขทัย เป็นบุตรนายหลู่ และนางจันทร์เป็ง ชุมดวง สมรสกับ นาง วิเวียน ชุมดวง มีบุตร-ธิดา รวม 4 คน คือ
สุพรรณวดี บุนนาค (สมรสกับ พล.ต.อ.สล้าง บุนนาค อดีตรองอธิบดีกรมตำรวจ และสมาชิวุฒิสภา)
ทิวาสุข ชุมดวง
ราตรีสุข ปุณฑริก
อารยะ ชุมดวง อดีต ส.ส.สุโขทัย
บุญธรรม ชุมดวง ถึงแก่อนิจกรรมด้วยโรคมะเร็งปอด เมื่อวันที่ 10 พฤศจิกายน พ.ศ. 2528 สิริอายุรวม 59 ปี
การศึกษา

เมื่อประมาณปี พ.ศ. 2475 กำนันหลู่ ชุมดวง ได้ย้ายครอบครัวไปอยู่ที่อำเภอทุ่งเสลี่ยม จังหวัดสุโขทัย เพื่อประกอบกิจการสัมปทานป่าไม้ และบุญธรรม ชุมดวง ก็ได้เรียนหนังสือชั้นประถมที่วัดกลางดง จนจบชั้นประถมปีที่ 4 ในปี พ.ศ. 2480 และได้เข้าเรียนต่อที่โรงเรียนสวรรควิทยา จังหวัดสุโขทัย จนกระทั่งมัธยมปีที่ 3 จากนั้นไปเรียนต่อที่โรงเรียนปรินส์รอยแยลส์วิทยาลัย จังหวัดเชียงใหม่ เมื่อจบการศึกษาจึงได้กลับมาช่วยธุรกิจของครอบครัว
การทำงาน

บุญธรรม ชุมดวง ได้ทำงานช่วยเหลือกิจการของครอบครัว คือ การเป็นตัวแทนบริษัท หลุยซ์ ที เลียวโนเวนส์ (Lois T. Leonowens) ซึ่งได้รับสัมปทานทำป่าไม้สักในภาคเหนือจากรัฐบาลไทย ทำการตัดชักลากไม้สักแทนในเขต 2 จังหวัด คือ สุโขทัยและลำปาง รวมถึงกิจการโรงบ่มใบยาสูบ ที่อำเภอแม่พริก อำเภอห้างฉัตร และอำเภอเมืองลำปาง จังหวัดลำปาง
บุญธรรม ชุมดวง ดำเนินกิจการของตัวเองโดยได้รับแต่งตั้งเป็นผู้รับเหมาทำป่าไม้สักจากองค์การอุตสาหกรรมป่าไม้ มีกิจการกว้างขวางบริเวณจังหวัดลำปาง จังหวัดสุโขทัย และจังหวัดพิษณุโลก
บุญธรรม เริ่มทำงานการเมืองโดยการลงสมัครรับเลือกตั้ง ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง
ในปี พ.ศ. 2512 เขาร่วมกับ โกศล ไกรฤกษ์ บุญเลิศ ชินวัตร และ สมพงษ์ อยู่หุ่น ก่อตั้งพรรคอิสระ ขึ้นโดยเขารับตำแหน่งเป็นเลขาธิการพรรค และนำสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ได้ ส.ส. จำนวน 17 ที่นั่ง และเขาก็ได้รับเลือกตั้งเป็น ส.ส.สุโขทัย เป็นสมัยที่ 3 เช่นเดียวกัน
หลังเกตุการณ์ 14 ตุลา บุญธรรมได้ย้ายเข้าสังกัดพรรคชาติไทย ของประมาณ อดิเรกสาร แต่ไม่ได้รับเลือกตั้งในการเลือกตั้ง พ.ศ. 2518 ต่อมาเขาได้รับแต่งตั้งเป็นเลขานุการรัฐมนตรีว่าการกระทรวงมหาดไทย (บุญเท่ง ทองสวัสดิ์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้รับเลือกตั้งเป็นสมัยที่ 4
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ทริก วิลเลียมส์

| Trick Williams |
| --- | --- |

ชื่อเกิด: Matrick Mondre Belton
เกิด:  (1994-05-26) 26 พฤษภาคม ค.ศ. 1994 (30 ปี) Columbia, South Carolina, U.S.
ประวัติมวยปล้ำอาชีพ
ชื่อบนสังเวียน: Trick Williams
ส่วนสูง: 6 ฟุต 4 นิ้ว (193 เซนติเมตร)
น้ำหนัก: 240 ปอนด์ (109 กิโลกรัม)
มาจาก: Columbia, South Carolina
ฝึกหัดโดย: Combat Zone Wrestling Academy WWE Performance Center
เปิดตัว: October 5, 2021
แมทริก มอนเดร เบลตัน (Matrick Mondre Belton) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ในนาม ทริก วิลเลียมส์ (Trick Williams)
แชมป์และรางวัล

Pro Wrestling Illustrated
Ranked No. 213 of the top 500 singles wrestlers in the PWI 500 in 2023
WWE
NXT Championship (2 times)
NXT North American Championship (1 time)
Men's Iron Survivor Challenge (2023)
แหล่งข้อมูลอื่น

ทริก วิลเลียมส์ ที่ WWE.com
คณะสงฆ์ชินกัก

วัดของคณะชินกักเมืองอันซัน จังหวัดคย็องกี
คณะสงฆ์ชินกัก (เกาหลี: 대한불교진각종; ฮันจา: 大韓佛敎眞覺宗) คือคณะสงฆ์นิกายคุยหยานของประเทศเกาหลีใต้ ก่อตั้งขึ้นใน ค.ศ. 1947 โดยโฮดัง (นามเดิม ซ็อน คยู-ชัง; ค.ศ. 1902–1963) นักพรตคณะนี้จะนับถือพระไวโรจนพุทธะเป็นสำคัญเสียยิ่งกว่าพระโคตมพุทธเจ้า ผู้เป็นองค์พระศาสดา มีคำสอนสำคัญ เรียกว่า ธรรมกายมหาไวโรจนพุทธะ ประกอบด้วยการดำรงอยู่สามขั้นตอน ได้แก่ วิโมกษ์ (ความหลุดพ้น) ปรัชญา (ปัญญาให้ถึงความหลุดพ้น) และ ธรรมกาย (สภาวะดั้งเดิมของพุทธะ) โดยรับคำสอนพื้นฐานมาจากศาสนาพุทธนิกายชิงงงที่ปรับขึ้นใหม่ รวมเข้ากับความเชื่อเรื่องมณฑลสองแบบ คือ ครรภธาตุ และวัชรธาตุ มีบทสวดมนต์หลักเป็นภาษาเกาหลีเพียงหกพยางค์ คือ อม มานี บันเม ฮุม (옴 마니 반메 훔) และภายในธรรมศาลาจะไม่มีพระพุทธรูปตั้งอยู่ หากแต่มีสัญลักษณ์ อีว็อนซัง (일원상, 一圓相) หรือสัญลักษณ์แห่งความจริงแท้อยู่ตรงหน้า
คณะสงฆ์ชินกักถูกจัดให้เป็นศาสนาพุทธเพื่อสังคม (Engaged Buddhism) หรือศาสนาพุทธแบบมนุษยนิยม (Humanistic Buddhism) ด้วยมีความพยายามในการที่จะให้หลักธรรมและหลักการทางศาสนาเพื่อพัฒนาสหโลก ด้วยเหตุนี้คณะสงฆ์ดังกล่าวจึงได้ดำเนินกิจกรรมผ่านมูลนิธิสวัสดิการสังคมเป็นของตนเอง เช่น การบริจาคสิ่งของและช่วยเหลือชาวเกาหลีเหนือแปรพักตร์ หรือการสอนภาษาเกาหลีแก่พระสงฆ์และประชาชนชาวพม่า เป็นอาทิ นอกจากจะมีเขตวัดในเขตประเทศเกาหลีใต้แล้ว พวกเขายังมีเขตวัดกระจายไปในต่างประเทศ ได้แก่ ประเทศจีน ประเทศเนปาล ประเทศศรีลังกา ประเทศแคนาดา และสหรัฐ
อย่างไรก็ตาม คณะสงฆ์ชินกักจะมีลักษณะพิเศษแตกต่างจากคณะสงฆ์อื่นในประเทศเกาหลีใต้ คือ พระสงฆ์มีลักษณะแบบปุโรหิตใกล้เคียงกับลัทธิว็อนบุล เพราะสามารถไว้ผมยาวหรือสมรสได้ แต่จะแตกต่างกับลัทธิว็อนบุลตรงที่พระสงฆ์พร้อมคู่สมรสสามารถแสดงธรรมเทศนาร่วมกันได้ เดิมเมื่อมีกิจกรรมทางศาสนา ศาสนิกชนจะนั่งบนเบาะเพื่อฟังธรรมเทศนา แต่ในระยะหลังมานี้ได้เปลี่ยนเป็นเก้าอี้นั่งใกล้เคียงกับของโบสถ์ในศาสนาคริสต์
แหล่งข้อมูลอื่น

"Jin-Gak Buddhist Order". คลังข้อมูลเก่าเก็บจากแหล่งเดิมเมื่อ 2006-10-04. สืบค้นเมื่อ 2018-02-06. Official site
ราเม็งคาโงชิมะ

ราเม็งคาโงชิมะ
ร้านทนโตโระราเม็ง (豚とろらーめん) สาขาเท็มมงกัง ในเมืองคาโงชิมะ
ราเม็งคาโงชิมะ (ญี่ปุ่น: 鹿児島ラーメン; โรมาจิ: Kagoshima rāmen) เป็นราเม็งท้องถิ่น ประเภทหนึ่งที่เสิร์ฟในจังหวัดคาโงชิมะ เป็นหลัก โดยทั่วไปเป็นราเม็งกระดูกหมู
ภาพรวม

เมนูพื้นฐานเป็นบะหมี่เส้นตรงในซุปกึ่งขุ่นที่ทำจากกระดูกหมู แต่ละร้านจะเพิ่มรสชาติของตัวเองและแข่งขันกันเพื่อดึงเอาเอกลักษณ์เฉพาะตัวออกมา เนื่องจากซอสนี้มักทำด้วยซีอิ๊วที่ผลิตในท้องถิ่น ซุปจึงมีรสหวานมากกว่าราเม็งกระดูกหมูจากจังหวัดอื่น ๆ ในคิวชู ว่ากันว่าราเม็งคาโงชิมะโดยรวมไม่มีเอกลักษณ์เฉพาะตัวเพราะแต่ละร้านมีการพัฒนาแยกกัน แต่ในทางกลับกัน ก็มีความเห็นว่าเอกลักษณ์ของราเม็งคาโงชิมะคือการแต่ละร้านมีเอกลักษณ์เฉพาะตัวของตัวเอง เมื่อเทียบกับจังหวัดอื่น ๆ เส้นบะหมี่จะนุ่มกว่าและใช้ส่วนผสมต่าง ๆ เช่น ผัก
ในจังหวัดคาโงชิมะ ซุปกระดูกหมูกลายเป็นวัตถุดิบหลักเนื่องจากได้รับอิทธิพลมาจากจังหวัดโอกินาวะ ซึ่งเป็นที่ที่เนื้อหมูถูกรับประทานมาเป็นเวลานาน (มีบางร้านที่จำหน่ายซุปกระดูกหมู) และได้พยายามใช้ กระเทียม และต้นหอมย่างเพื่อกำจัด กลิ่นอับ  ด้วยเหตุนี้ กล่าวกันว่าเป็นราเม็งกระดูกหมูที่มีต้นกำเนิดที่แตกต่างจากราเม็งคุรุเมะ ลักษณะเด่นอีก  หนึ่งของราเมงคาโงชิมะก็คือ มิโซราเม็ง ซึ่งมีมาตั้งแต่สมัยแรก ๆ
ชินราเมียน

| --- | --- |
ชินราเมียนแดงชามหนึ่ง โรยหน้าโดย เนื้อวัว เห็ดหอม พริกแดง และต้นหอม
ประเภท: บะหมี่
แหล่งกำเนิด: เกาหลีใต้
ผู้สร้างสรรค์: นงชิม
คิดค้น: 1986
ส่วนผสมหลัก: บะหมี่กึ่งสำเร็จรูป, เครื่องปรุงรส
 ตำราอาหาร:    สื่อ: ชินราเมียน
| --- | --- |
ชินราเมียน
ฮันกึล: 신라면
ฮันจา: 辛拉麵
อาร์อาร์: Sin ramyeon 
เอ็มอาร์: Sin ramyŏn 
ชินราเมียน ภาษาเกาหลีว่า ชินรามย็อน (เกาหลี: 신라면; อักษรโรมัน: Shin Ramyun) เป็นตราสินค้าบะหมี่กึ่งสำเร็จรูป (รวมถึงบะหมี่กึ่งสำเร็จรูปแบบถ้วย) ที่ผลิตโดยนงชิม บริษัทอาหารจากประเทศเกาหลีใต้ เริ่มต้นผลิตตั้งแต่วันที่ 1 ตุลาคม 1986 ปัจจุบันได้ส่งออกไปมากกว่า 100 ประเทศ และเป็นตราสินค้าบะหมี่กึ่งสำเร็จรูปที่ขายดีที่สุดในเกาหลีใต้
บะหมี่กึ่งสำเร็จรูปของชินราเมียนเป็นที่รู้จักกันดีในเรื่องของความเผ็ด โดยมีการผลิตอย่างน้อยในสี่รูปแบบ: ชินราเมียนดั้งเดิม, ชินราเมียนแบล็ค ซึ่งเริ่มผลิตในปี 2011, ชินราเมียนเรด ซุปเปอร์สไปซี่ ที่เริ่มวางขายในปี 2019, และชินราเมียนรสกุ้ง ในซองของชินราเมียนตามปรกติจะประกอบไปด้วย บะหมี่ ผงปรุงรส และผักอบแห้งเกล็ด ในชินราเมียนแบล็คจะมีการบรรจุซุปสต็อกเนื้ออีกซองหนึ่ง ซึ่งช่วยให้ซุปมีรสชาติที่เข้มข้นยิ่งขึ้น